
            Утвърдил:______П_________

                       д-р Юлиян Найденов

             Кмет на Община Силистра

             Дата: 16.01.2019г.

Д О К Л А Д

За дейността на комисия, назначена със Заповед № ЗК-2010 от 21.12.2018г. на кмета на Община  Силистра – д-р Юлиян Найденов Найденов за отваряне, разглеждане и оценка на получените за участие оферти и класиране на участниците в обществена поръчка за „услуга” по реда на чл. 18, ал. 1, т. 1 от Закона за обществените поръчки (ЗОП) с предмет “Изпълнение на дейности за информация и комуникация по проект „Енергийна ефективност за чист въздух в гр. Силистра“, в изпълнение на договор BG16RFOP001-1.031-0006-С01, който се осъществява с финансовата подкрепа на Оперативна програма „Региони в растеж“ 2014-2020 г., съфинансирана от Европейския съюз чрез Европейския фонд за регионално развитие, по обособени позиции:
Обособена позиция № 1 – „Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки“;
Обособена позиция № 2 – „Изработка и доставка на рекламни и информационни материали, извън  списъка по чл. 12, ал. 1, т. 1 от Закона за обществени поръчки“.


Уважаеми д-р Найденов,

На основание чл. 103, ал. 3 от ЗОП и чл. 60 от ППЗОП, Ви представяме настоящия доклад за резултатите от работата на комисия, определена с Ваша Заповед № ЗК- 2010 от 21.12.2018г. за отваряне, разглеждане и оценка на получените за участие оферти и класиране на участниците в обществена поръчка за „услуга” по реда на чл. 18, ал. 1, т. 1 от Закона за обществените поръчки (ЗОП) с предмет „Изпълнение на дейности за информация и комуникация по проект „Енергийна ефективност за чист въздух в гр. Силистра“, в изпълнение на договор BG16RFOP001-1.031-0006-С01, който се осъществява с финансовата подкрепа на Оперативна програма „Региони в растеж“ 2014-2020 г., съфинансирана от Европейския съюз чрез Европейския фонд за регионално развитие, по обособени позиции:

Обособена позиция № 1 – „Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки“;

Обособена позиция № 2 – „Изработка и доставка на рекламни и информационни материали, извън  списъка по чл. 12, ал. 1, т. 1 от Закона за обществени поръчки“.

Комисията работи в следния състав:

Председател: В.Д.Т. – директор дирекция „Устройство на територията” при Община Силистра.
Членове: 

1. Н.М.Н. – директор дирекция „Правна” при Община Силистра;

2. Т.Е.С. – н-к отдел „Европейски проекти и програми” при Община Силистра.
Срок за работа на комисията –  120 календарни дни.
В хода на работата на комисията не са настъпвали промени.

До крайния срок посочен в Обявлението на поръчката, за участие в обществената поръчка са подадени 6 (шест) оферти. 

На основание чл. 48, ал. 1 от ППЗОП, за получените оферти е съставен регистър. 

Съгласно чл. 48, ал. 6 от ППЗОП, председателят на комисията прие с приемо-предавателен протокол постъпилите оферти:

1. „ДИ ЕМ АЙ ДИВЕЛОПМЪНТ” ЕООД, гр. София, с Вх.№К-9604 от 17.12.2018г. в 09:56ч.;

2. „ТРИЕРА КОМЮНИКЕЙШЪНС” ЕООД, гр. София, с Вх.№К-9639 от 17.12.2018г. в 13:14ч.;

3.  „ИЗДАТЕЛСКА КЪЩА АБ” ЕООД, гр. Стара Загора, с Вх.№К-9715 от 19.12.2018г. в 11:53ч.;
4. ЕТ „РЕКЛАМНА КЪЩА АБ – АНЕЛИЯ МИНКОВА”, гр. Стара Загора, с Вх.№К-9716 от 19.12.2018г. в 11:56ч.;
5. „ПЕРФЕКТА ЕЙДЖЪНСИ” ЕООД, гр. Пловдив, с Вх.№К-9717 от 19.12.2018г. в 13:28ч.;
6. „ТОП ДИЗАЙН БЪЛГАРИЯ” ЕООД, гр. Силистра, с Вх. №К-9755 от 20.12.2018г. в 16:05ч.
На 21.12.2018г. от 10.30 ч., на публично заседание в Заседателната зала (ст.202) на административната сграда на Община Силистра, комисията започна своята работа.

На заседанието не присъстваха представители на участниците, както и представители на средствата за масово осведомяване.

След получаване на Списъка на получените оферти от председателя на комисията, съгласно чл. 48, ал. 6 от ППЗОП, той и членовете на комисията подписаха Декларация по чл. 103, ал. 2 от ЗОП и продължиха работа си при условията на чл. 61 от ППЗОП. Пристъпи се към отваряне на запечатаните непрозрачни опаковки по реда на тяхното постъпване и оповестяване на съдържанието им включително предложенията на участниците по съответния показател за оценка, съгласно критерия за оценка на офертите.
Съгласно Раздел VI.3) на Обявлението за поръчката, възложителят допуска оценката на ценовите предложения на участниците, да се извърши преди провеждане на предварителния подбор (чл. 104, ал. 2 от ЗОП). Проверката за наличие на основания за отстраняване и за съответствие с критериите за подбор се извършва по начин, който не се влияе от резултатите от оценката на ценовите предложения.
След извършване на действията по чл. 61, т. 1 и 2 от ППЗОП, приключи публичната част от заседанието на комисията.

За разглеждане на документите по чл. 39, ал. 3 от ЗОП, за съответствие с изискванията на възложителя и оценка съгласно предварително определения критерий, комисията работи в закрити заседания на 02.01.2019г. и 04.01.2019г. Всеки от членовете лично разгледа документите и взе участие при вземането на решенията. 
Обособена позиция № 1 – „Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки“:
Предвид обстоятелството, че обособена позиция № 1 е запазена по смисъла на чл. 12 от ЗОП и е предназначена за възлагане на специализирани предприятия или кооперации на хора с увреждания по смисъла на § 2, т. 46 от ДР на ЗОП, или на стопански субекти, чиято основна цел е социалното и професионалното интегриране на хора с увреждания или на хора в неравностойно положение по смисъла на § 2, т. 62 от ДР на ЗОП, комисията извърши проверка в Регистъра на специализираните предприятия и кооперации за хора увреждания, и установи, че участниците по обособената позиция „ДИ ЕМ АЙ ДИВЕЛОПМЪНТ” ЕООД и ЕТ „РЕКЛАМНА АГЕНЦИЯ АБ – АНЕЛИЯ МИНКОВА”, са лица по смисъла на чл. 12 от ЗОП, но само участника „ДИ ЕМ АЙ ДИВЕЛОПМЪНТ” ЕООД отговаря на разпоредбата на чл. 12, ал.5, изр. второ от ЗОП - лицето е регистрирано като специализирано предприятие или кооперация на хора с увреждания най-малко три години преди датата на откриване на конкретната процедура за възлагане на обществена поръчка.

След като комисията разгледа Техническото и Ценово предложение на участника „ДИ ЕМ АЙ ДИВЕЛОПМЪНТ” ЕООД за изпълнение на обособена позиция № 1 и установи съответствие с условията на Възложителя - изготвени са по указаните образци и са приложени всички необходими документи, изготвени в съответствие с предварително заложените изисквания, Офертата се допуска до оценка. Предвид това офертата на ЕТ „РЕКЛАМНА АГЕНЦИЯ АБ – АНЕЛИЯ МИНКОВА” по обособена позиция № 1, не бе разгледана (чл. 12, ал. 7 от ЗОП).
Преценката на комисията е, че Техническите и Ценови предложения за изпълнение на обособена позиция № 2 на участниците: „ДИ ЕМ АЙ ДИВЕЛОПМЪНТ” ЕООД,  „ТРИЕРА КОМЮНИКЕЙШЪНС” ЕООД,  „ПЕРФЕКТА ЕЙДЖЪНСИ” ЕООД, „ТОП ДИЗАЙН БЪЛГАРИЯ” ЕООД са в съответствие с предварително обявените условия на Възложителя - изготвени са по указаните образци и са приложени всички необходими документи, изготвени в съответствие с предварително заложените изисквания, поради което офертите им се допускат до оценка.
При разглеждане на ценовите предложения на участниците, комисията не констатира наличие на ценови предложения с повече от 20 на сто по – благоприятни от средната стойност на предложенията на останалите участници.
Комисията продължи своята работа по разглеждане и оценка на допуснатите оферти, по предварително определения критерий «най – ниска цена»:
Обособена позиция № 1 – „Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки“:
	№
	НАИМЕНОВАНИЕ НА УЧАСТНИКА
	Предлагана цена в лв. без ДДС

	1.
	„ДИ ЕМ АЙ ДИВЕЛОПМЪНТ” ЕООД
	1 055,00


Обособена позиция № 2 – „Изработка и доставка на рекламни и информационни материали, извън  списъка по чл. 12, ал. 1, т. 1 от Закона за обществени поръчки“:
	№
	НАИМЕНОВАНИЕ НА УЧАСТНИКА
	Предлагана цена в лв. без ДДС

	1.
	„ТОП ДИЗАЙН БЪЛГАРИЯ” ЕООД
	10 194,00

	2. 
	„ИЗДАТЕЛСКА КЪЩА  „АБ” ЕООД
	10 400,00

	3.
	„ТРИЕРА КОМЮНИКЕЙШЪНС” ЕООД
	10 500,00

	4.
	„ПЕРФЕКТА ЕЙДЖЪНСИ” ЕООД
	10 500,00

	5.
	„ДИ ЕМ АЙ ДИВЕЛОПМЪНТ” ЕООД
	10 850,00


След извършения подробен преглед на представените в офертата документи по чл. 39, ал. 2 от ППЗОП и декларираните в еЕЕДОП обстоятелства, в низходящ ред спрямо получените оценки, съгласно изискванията на Възложителя към личното състояние на участниците и критериите за подбор, посочени в обявлението за обществената поръчка и Документацията за участие в процедурата, комисията констатира липса, непълнота в офертата на „ДИ ЕМ АЙ ДИВЕЛОПМЪНТ” ЕООД за обособена позиция № 1 на процедурата и в офертите на „ТОП ДИЗАЙН БЪЛГАРИЯ” ЕООД и „ИЗДАТЕЛСКА КЪЩА  „АБ” ЕООД за обособена позиция № 2.
Резултатите са отразени в Протокол № 1.

В срок до 5 /пет/ работни дни от получаването на уведомления, комисията изиска на основание чл. 61, ал. 6 от ППЗОП, участниците да представят нови ЕЕДОПи за съответната обособена позиция и/или други документи, които съдържат променена и/или допълнена информация. 
Допълнителните документи от участниците са заведени в деловодната система на Община Силистра в законоустановения срок. При проверката на документите, комисията установи, че участниците „ДИ ЕМ АЙ ДИВЕЛОПМЪНТ” ЕООД, ИЗДАТЕЛСКА КЪЩА „АБ” ЕООД и „ТОП ДИЗАЙН БЪЛГАРИЯ” ЕООД доказват съответствието си с изискванията за лично състояние и критериите за подбор поставени от възложителя.
В резултат от оценяването на ценовите предложения и установяване на съответствие с изискванията за лично състояние и критериите за подбор поставени от Възложителя, и предвид разпоредбата на чл. 61, т. 7 от ППЗОП, комисията направи следното класиране:

Обособена позиция № 1 – „Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки“:

       Първо място: „ДИ ЕМ АЙ ДИВЕЛОПМЪНТ” ЕООД с предлагана цена от 1 055,00 лева без ДДС.
Обособена позиция № 2 – „Изработка и доставка на рекламни и информационни материали, извън  списъка по чл. 12, ал. 1, т. 1 от Закона за обществени поръчки“:

   Първо място: „ТОП ДИЗАЙН БЪЛГАРИЯ” ЕООД с предлагана цена от 10 194,00 лева без ДДС.

   Второ място: „ИЗДАТЕЛСКА КЪЩА  „АБ” ЕООД с предлагана цена от 10 400,00 лева без ДДС.
Резултатите са отразени в Протокол № 2.
Предвид отразените резултати в Протокол № 1 и Протокол № 2, комисията единодушно реши и предлага на Възложителя:

1. Да определи за изпълнител на обществената поръчка по обособена позиция № 1 „ Изработка и доставка на рекламни и информационни материали, включени в списъка по чл. 12, ал. 1, т. 1 от Закона за обществени поръчки”, участника „ДИ ЕМ АЙ ДИВЕЛОПМЪНТ” ЕООД.
Мотиви: За участника са налице условията по чл.109 от ЗОП, а именно: отговаря на общите изисквания, определени от възложителя в документацията за участие в обществената поръчка, не са налице посочените от възложителя основания за отстраняване; участникът отговаря на поставените критерии за подбор, и подадената от него оферта съответства на предварително обявените условия. Офертата на участника е класирана на първо място при прилагане на предварително обявените от възложителя условия и избрания критерий за възлагане.
2. Да определи за изпълнител на обществената поръчка по обособена позиция № 2 „ Изработка и доставка на рекламни и информационни материали, извън  списъка по чл. 12, ал. 1, т. 1 от Закона за обществени поръчки ”, участника „ТОП ДИЗАЙН БЪЛГАРИЯ” ЕООД.

Мотиви: За участника са налице условията по чл.109 от ЗОП, а именно: отговаря на общите изисквания, определени от възложителя в документацията за участие в обществената поръчка, не са налице посочените от възложителя основания за отстраняване; участникът отговаря на поставените критерии за подбор, и подадената от него оферта съответства на предварително обявените условия. Офертата на участника е класирана на първо място при прилагане на предварително обявените от възложителя условия и избрания критерий за възлагане.
С това комисията приключи своята работа за отваряне, разглеждане и оценка на получените за участие оферти, и класиране на участниците в настоящата процедура.
Настоящият Доклад е съставен на 16.01.2019г. На основание чл. 106, ал. 1, от ЗОП, чл. 60, ал. 2 и 3 от ППЗОП е подписан от всички членове и заедно с Протоколи № 1 и № 2, както и цялата документация по настоящата обществена поръчка, Ви се предава.

Моля, да утвърдите настоящия Доклад и постановите решение за определяне на изпълнител по обособените позиции в указания в чл. 106, ал. 6 от ЗОП 10 – дневен срок.

        Председател: ______П__________ В.Т.
         Членове: 
                             1. ______П___________ Н.Н.

                             2. ______П___________ Т.С.
Данните са заличени на основание чл. 2 от ЗЗЛД!

Този документ е създаден в рамките на проект „Енергийна ефективност за чист въздух в гр. Силистра”, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Силистра и при никакви обстоятелства не може да се счита, че този документ отразява официалното становище на Европейския съюз и Управляващия орган ОПРР 2014-2020 г.

